આ સમય દરમિયાન પ્રિયતમના મૃત્યુના ભયાનક ઓથારમાં ગૂંગળાતી મૃણાલે યુગ યુગ જેવડી યાતનાસર પળો કેમ કરીને વિતાવી હશે, પ્રિયતમને હાથે કરીને યમદેવતાને હવાલે કરવાના પ્રશ્ર્ચાતાપના અગ્નિમાં તેનું નારીહ્રદય કેવુંક સિઝાયું હશે,એની કલાત્મક અભિવ્યક્તિ માટે અહીં એક મૂલ્યવાન તક હતી, લેખકે ધાર્યું હોત તો સાત દિવસમાં મૃણાલની મનોભૂમિનાં સાતેય પાતળનો તાગ તેઓ લઇ શક્યા હોત, પણ અહીં એમ બનતું નથી, કેમ કે 'પૃથિવીવલ્લભ' મનોવૈજ્ઞાનિક નવલ નહિ પણ એક ઐતિહાસિક રંજનકથા છે.